Πατριωτική Δύναμη Αλλαγής

Η Πατριωτική Δύναμη Αλλαγής (ΠΑΤΡΙ.Δ.Α.) ήταν ένα ελληνικό πολιτικό κόμμα, το οποίο ιδρύθηκε τον Σεπτέμβριο του 2022. Ιδεολογικά ανήκει στον χώρο της δεξιάς, αυτοπροσδιοριζόμενο ως συντηρητικό και φιλελεύθερο. Θεωρείται μετεξέλιξη της δεξιάς πολιτικής κίνησης Εθνική Συμφωνία.

Πρόεδρος του κόμματος ήταν ο ιδρυτής του και πρώην ανεξάρτητος βουλευτής, Κωνσταντίνος Μπογδάνος. Το σύνθημα του κόμματος το οποίο εξέφραζε τις αρχές και αξίες του, είναι «Πατρίδα, Θρησκεία, Οικογένεια και Οικονομική Ελευθερία»https://www.iefimerida.gr/politiki/mpogdanos-patrida-den-taytizetai-me-hrysi-aygi.  

Αν και δεν διέθετε ποτέ κοινοβουλευτική ομάδα, το κόμμα εκπροσωπούνταν στην Βουλή των Ελλήνων, από τον Κωνσταντίνο Μπογδάνο, ανεξάρτητο βουλευτή Α' Αθήνας, όπου είχε εκλεγεί το 2019 με την Νέα Δημοκρατία. Αν το κόμμα κατάφερνε να εκλέξει ευρωβουλευτή, θα άνηκε στην ευρωομάδα των Ευρωπαίων Συντηρητικών και Μεταρρυμιστών.

Από τις 14 Μαρτίου 2023 αποφασίστηκε η συμπόρευση με την Πατριωτική Ένωση του Προδρόμου Εμφιετζόγλου και ως συνασπισμός η κοινή κάθοδος στις εκλογές του 2023. Έπειτα από διαφωνία για την εν λόγω απόφαση διαγράφτηκε η έως τότε αντιπρόεδρος του κόμματος Αφροδίτη Λατινοπούλου,Ο Κωνσταντίνος Μπογδάνος διέγραψε την Αφροδίτη Λατινοπούλου από το κόμμα «ΠΑΤΡΙΔΑ»Η συνεργασία Μπογδάνου με Εμφιετζόγλου οδήγησε σε... διαζύγιο με την Λατινοπούλου η οποία αργότερα ανακοίνωσε την ίδρυση κόμματος με την ονομασία «Πατρίδα» (σήμερα Φωνή Λογικής).Η Αφροδίτη Λατινοπούλου ίδρυσε νέο κόμμα με το όνομα «Πατρίδα»

Μετά τις εκλογές του Ιουνίου 2023 ο Κωνσταντίνος Μπογδάνος ανακοίνωσε την αποχώρησή του από την πολιτική και την επιστροφή του στη δημοσιογραφία, με αποτέλεσμα το κόμμα να παραμένει αδρανές.

 Ιδεολογία 
Η Πατριωτική Δύναμη Αλλαγής, σύμφωνα με το καταστατικό της, προσδιοριζόταν ως ένα πατριωτικό δεξιό, συντηρητικό, αστικό και οικονομικά φιλελεύθερο κόμμα. Ορισμένα ΜΜΕ το χαρακτηρίζουν ως ακροδεξιό, χαρακτηρισμό που ο πρόεδρός του, Κωνσταντίνος Μπογδάνος, απορρίπτει σε κάθε περίπτωση, ενώ επίσης έχει αναφέρει πως «Η ΠΑΤΡΙ.Δ.Α. δεν ταυτίζεται με τη Χρυσή Αυγή». Θεωρείται φιλοευρωπαϊκό και φιλοδυτικό κόμμα, παρότι εντάσσεται στην ευρωομάδα των Ευρωπαίων Συντηρητικών και Μεταρρυθμιστών, που πολλοί εκ των μελών της, είναι ήπιοι ευρωσκεπτικιστές.

 Αποτελέσματα εκλογών 
 Βουλή των Ελλήνων 
 Έτος Αρχηγός κόμματος Αριθμός ψήφων Ποσοστό ψήφων Έδρες Θέση 2023 ΙΙ Κωνσταντίνος Μπογδάνος 25.858 0,50%  10ο κόμμαΕκτός Βουλής

 Παραπομπές 

 Εξωτερικοί σύνδεσμοι 


Κατηγορία:Πρώην πολιτικά κόμματα στην Ελλάδα
Κατηγορία:Συντηρητικά κόμματα της Ευρώπης
Κατηγορία:Φιλελεύθερα-Συντηρητικά κόμματα
Κατηγορία:Δεξιά πολιτικά κόμματα